**3 trin i kildeanalysen**

**1. Kildekritik - her åbnes kilden op ved at undersøge kilden nærmere. Man stiller spørgsmål til selve kilden.**

•Hvem er afsender? Og er afsenderen troværdig - herunder om han/hun var afhængig af bestemte magtinteresser?

•Hvornår er teksten nedskrevet? Er det sket kort efter de begivenheder den skildrer, eller er det sket senere?

•Er det en første- eller andenhåndskilde? Dvs. har forfatteren selv oplevet det han skriver om, eller genfortæller han noget han har hørt fra andre?

•Hvem var tekstens oprindelige modtager – og i hvilken sammenhæng skulle den bruges? Er der fx tale om fortroligt brev eller om en artikel/læserbrev i en avis?

•Hvad er tekstens synsvinkel eller tendens? Kan man gennem teksten læse – evt. gennem udeladelser – som forfatteren har en bestemt holdning til sit emne, og altså et emne der farver hans/hendes tekst.

•Hvad er formålet med teksten? Er det at finde ’sandheden’ eller at give nogle bestemte billeder et bestemt skær – fx ved at hylde bestemte opfindere eller styrke den nationale identitet?

**2. Spørgsmål til kilden. Hvad kan kilden svare på? Hvilken historisk vinkel kan kilden belyse?** Hvad kan kilden fortælle mig, hvis jeg går ind i teksten eller nærstuderer genstanden.

F.eks Jellingestenen - Her kan jeg stille spørgsmål som, hvornår blev danskerne kristne? Der står på stenen: ”Harald, som vandt sig hele Danmark og Norge og gjorde danerne kristne”

**3. Kildenanalysen. Her er det, at du skal finde citater der kan underbygge dit spørgsmål. Du skal ind og tolke/analyserer teksten for at svare på et eller flere spørgsmål.**

Mit spørgsmål var: Hvornår blev danskerne kristne? Nu skal du gå ind og tolke på teksten, med det du ved fra din kildekritik. Stenen er fra 965, stenen er lavet som en magtsymbol, den er en del af et større område, hvor kongen vil vise sin magt, den ligger ved den nuværende Jellinge kirke som er bygget oven på en af træ fra vikingetiden. Jeg ved også, at alle danskere ikke blev kristne allerede i 965. Altså man kan inddrage ting som ligger uden for kilden, men som er vigtige for kilden - f.eks. viden om afsenderen eller modtager.

Så teksten ”Harald, som vandt sig hele Danmark og Norge og gjorde danerne kristne” må jeg ind og tolke på i forhold til min viden. Jeg kan sige, at kristendommen var kendt og må have haft en vis indflydelse. Jeg kan også sige, at Harald må have været døbt og at kristendommen var vigtig for ham. Jeg kan også se ud af teksten, at Norge må have været en del af Haralds rige.

Så en kildeanalyse med en tolkning af teksten for at svare på spørgsmål til kilden.

Et eksempel med en meget lille tekst, I skal se på en lidt større tekst men skal inddrage citater og tolke på dem for at svare på jeres spørgsmål.